Таццяна Грыневіч-Матафонава

**Таццяна Грыневіч-Матафонава** (, ) — беларускі музыкант.

## Біяграфія 
Нарадзілася 10 лістапада 1977 г. у Ашмянах. Скончыла Маладзечанскае музычнае вучылішча імя М. К. Агінскага, БДУКіМ, працуе ў дзяржаўнай філармоніі, у складзе камернага хору. У 2007—2009 супрацоўнічала таксама з хорам праваслаўнага сабора Гайнаўкі (Польшча). Як сольная спявачка канцэртуе з 2008 года, выступае ў школах, бібліятэках, музеях, прадпрыемствах па ўсёй краіне. Таксама выступала на 400-годдзі Докшыцкай каталіцкай парафіі (2007) і на 600-годдзі Сынкавіцкай царквы (2008). Чатыры рамансы ў яе выкананні ўвайшлі ў складанку «Наталля Арсеннева. З крывіцкай сям’і» (2009).

## Дыскаграфія 
* З Новым годам (2011)
* Беларускі раманс «Шыпшына» (2012)
* Паспеўкі (2012)

### З Новым годам 
Cвяточны зборнік класічных і новых зімовых вершаў ды песень.
Адась Матафонаў, Таццяна Грыневіч-Матафонава, Аляксей Крукоўскі — вакал.
Вольга Кашэвіч — фартэпіяна.
Чытае вершы Юрась Жыгамонт.

**Змест**
# Калядныя зоркі — С. Сокалаў-Воюш
# Новы год — сл. К. Камейшы, муз. К. Цесакова
# Надыход зімы — Я.Колас
# Елка — сл. М. Пазнякова, муз. Т. Грыневіч
# Навагодняя песня — сл. С. Сокалава-Воюша, муз. Т. Грыневіч
# Гуканне Дзеда Мароза — сл. Ул. Карызны, муз. Ю. Семянякі
# Ау, Дзед Мароз! — сл.і муз. Я. Жабко
# Зазірнем у дзедаў мех. — Р. Барадулін
# Што прыносіць Новы год? — сл. Л. Дайнекі, муз. Т. Грыневіч
# Навагодняя песенька — сл. Ул. Карызны, муз. Я. Глебава
# Сёння свята новы год — сл. і муз. Я. Жабко
# Ёлка-вясёлка — М. Чарняўскі
# Ялінка — сл. С. Мінскевіча, муз. Т. Грыневіч
# Год-карагод — Р. Барадулін
# Навагодні карагод — сл. В. Лучанок, муз. І. Лучанка
# Вырасла яліна ў лесе — Н. Гілевіч
# Першы школьны Новы год — сл. А. Вольскага, муз. Г. Вагнера
# Сняжынка — сл. А. Жыгунова, муз. Т. Грыневіч
# Навагоднія парады — А. Спрынчан
# Споўненае жаданне — сл. В. Жуковіча, муз. Э. Казачкова
# Студзень тупае ў двары — В. Зуёнак
# О хвойка — пераклад С. Сокалава-Воюша, муз. Э. Аншульца
# Цудоўныя святы — сл. В. Жуковіча, муз. А. Рэмізоўскай
# Каляда — М. Скобла
# Калядкі — сл. Л. Пранчака, муз. Л. Захлеўнага
# Свецяць, свецяць зорачкі — народная калядка
# Калядная калыханка — С. Патаранскі
# Ціхая ноч — сл. Н. Арсенневай, муз. Ф. Грубэра
# Калядоўнікі — С. Сокалаў-Воюш
# Белыя каляды — пераклад С. Сокалава-Воюша, муз. І. Берліна

### Беларускі раманс «Шыпшына» 
19 пранікнёных рамансаў на вершы класікаў беларускай літаратуры — Ларысы Геніюш, Якуба Коласа, Алеся Гаруна, Наталлі Арсенневай, Канстанцыі Буйло і іншых.
Таццяна Грыневіч-Матафонава — вакал, гітара.
Вольга Кашэвіч — фартэпіяна.

**Змест**
# Кветка шыпшына. Сл. У. Караткевіча, муз. народная.
# Месяц. Сл. Я. Коласа, муз. К. Галкоўскага.
# Зямля. Сл. Л. Геніюш, муз. Т. Грыневіч.
# Дарога. Сл. Я. Коласа, муз. Э. Зубковіч.
# Восень. Сл. А. Гаруна, муз. Э. Зубковіч.
# Ветру. Сл. А. Гаруна, муз. Э. Зубковіч.
# Калыханка. Сл. Н. Арсеньневай, муз. Э. Зубковіч.
# Жаўранак кахання. Сл. Р. Барадуліна, муз. Т. Грыневіч.
# Вясновы вечар. Сл. Н. Арсенневай, муз. Э. Зубковіч.
# Сонца за хмаркамі. Сл. Н. Тарас, муз. І. Сушко.
# Мроя. Сл. Н. Арсеньневай, муз. Э. Зубковіч.
# Не кранай. Сл. Л. Геніюш, муз. Т. Грыневіч.
# Адна, ізноў адна. Сл. К. Буйло, муз. К. Галкоўскага.
# Не магу я знайсці тое слова. Сл. А. Русака, муз. І. Любана.
# Знае сэрца. Сл. Н. Арсенневай, муз. Э. Зубковіч.
# Белы снег. Сл. і муз. С. Новіка-Пеюна.
# Я душу нявыгойна параніў. Сл. М. Кавыля, муз. Э. Зубковіч.
# О, Беларусь, мая шыпшына. Сл. У. Дубоўкі (устаўка Л. Геніюш), муз. М. Шчаглова-Куліковіча.

### Паспеўкі 
Супольная праца слыннага беларускага паэта Сержука Сокалава-Воюша і спявачкі Таццяны Грыневіч-Матафонавай.
Многія з песень Воюш выконваў на шматлікіх канцэртах і кватэрніках. Тут ёсць і дзіцячыя песні ў выкананні Адася Матафонава. І пранізлівыя спевы Таццяны Грыневіч-Матафонавай на вершы Пушкіна і Цютчава, кранальнае выкананне паланэза «Развітанне з Радзімай». Сам Сокалаў-Воюш выконвае некалькі песень на вершы Аляксея Суркова, Расула Гамзатава і інш.
Тэксты песняў і пераклады Сержука Сокалава-Воюша ў выкананні Таццяны Грыневіч-Матафонавай і Адася Матафонава.
Фартэпіяна — Вольга Кашэвіч. 

**Змест**
# Чаравікі. Муз. Таццяны Грыневіч.
# Школьны званок. Муз. Таццяны Грыневіч.
# Першыя ўрокі. Муз. Таццяны Грыневіч.
# Самая прывабная. Муз. Таццяны Грыневіч.
# Вальс развітання. Муз. Таццяны Грыневіч.
# О хвойка. Сл. Мельхіёра Франка. Муз. Эрнеста Аншульца.
# Белыя каляды Сл. і муз. Ірвінга Берліна.
# Свяціся зорачка. Сл. Васіля Чуеўскага. Муз. Пятра Булахава..
# Пры мне красуня не спявай Сл. Аляксандара Пушкіна. Муз. Сяргея Рахманінава.
# Я стрэнуў вас. Сл. Фёдара Цютчава. Муз. невядомага кампазітара, адрэдагаваная Іванам Казлоўскім.
# Мой вагонь. Сл. Якава Палонскага. Муз. Пятра Чайкоўскага.
# Ці згінуў той фрэгат. Словы і музыка Георгія Васільева і Аляксея Івашчанкі.
# Развітаньне з Радзімай (палянэз). Муз. Міхала Клеафаса Агінскага.
# Ёсць толькі мах… Сл. Леаніда Дзербянёва. Муз. Аляксандра Зацэпіна.
# Зямлянка. Сл. Аляксея Суркова. Муз. Канстантына Лістова. Пераклад прысвячаецца Зінаідзе Бандарэнцы.
# Жураўлі. Сл. Расула Гамзатава. Муз. Яна Фрэнкеля.

## Супольныя праекты 
* Дзіцячы альбом (2012)
* Няма прыгажэй ад маёй Беларусі. Альбом школьных вершаў (2012)

### Дзіцячы альбом 
У 2010 годзе выйшаў дыск «Дзіцячы альбом. Частка першая», на якім былі прадстаўленыя 27 беларускіх народных песень для дзяцей у арыгінальных апрацоўках. Асноўнымі выканаўцамі дзіцячых песень сталі самі дзеці: Тамаш Сідаровіч і Адась Матафонаў. Дыск вельмі хутка зрабіўся папулярным сярод беларускіх бацькоў, выхавальнікаў дзіцячых садкоў і кіраўнікоў мастацкіх калектываў.
Другая частка «Дзіцячага альбому» складаецца як з фальклёрных песень, гэтак і з аўтарскіх — словы і музыку да якіх напісаў Зміцер Сідаровіч. Таксама пашыраецца тэматыка: апроч традыцыйных для дзіцячага рэпэртуару твораў, пэрсанажамі якіх зьяўляюцца жывёлы і птушкі, у другой частцы «Дзіцячага альбому» можна пачуць песні на школьную тэму, а яшчэ — жартоўныя музычныя творы, якія дапамагаюць (паводле прынцыпу папулярнае калісці радыёперадачы «Радыё-нянька») рабіць правільны выбар і выхоўваць добрыя паводзіны ў самых маленькіх слухачоў. Склад выканаўцаў таксама істотна пашырыўся. Спевакам-дзеткам дапамагае цэлая каманда дарослых музыкаў, дзякуючы якім многія песні пачалі гучаць як сапраўдныя міні-спектаклі.

### Няма прыгажэй ад маёй Беларусі. Альбом школьных вершаў 
Складанка беларускіх «школьных» вершаў і спеваў, задуманая Таццянай Грыневіч-Матафонавай і запісаная творчай камандай беларускіх аўтараў ды выканаўцаў.
Складанка выканана ў двух дысках, якія змяшчаюць 106 аўдыё-трэкаў. Вершы школьнай праграмы прачыталі Зінаіда Бандарэнка, Зміцер Бартосік, Сяргей Дубавец, Юрась Жыгамонт, Сяржук Сокалаў-Воюш. Частку тэкстаў можна пачуць у выкананні іх аўтараў (Генадзь Бураўкін, Анатоль Вярцінскі), некалькі твораў свайго бацькі Артура Вольскага прачытаў Лявон Вольскі.
Песні на вершы праграмных твораў і песенькі «школьнай» тэматыкі праспявалі Таццяна Беланогая, Адась Матафонаў, Таццяна Грыневіч-Матафонава.
Вольга Кашэвіч праакампанавала на фартэпіяна, Валер Бяляеў зрэжысураваў гук, Ларыса Арлова распрацавала вокладку.

## Спасылкі 
* Старонка на Фэйсбуку

Катэгорыя:Акадэмічныя музыканты Беларусі
Катэгорыя:Выпускнікі Маладзечанскага дзяржаўнага музычнага каледжа імя М. К. Агінскага
Катэгорыя:Выпускнікі Беларускага дзяржаўнага ўніверсітэта культуры і мастацтваў
Катэгорыя:Спевакі і спявачкі Беларусі
Катэгорыя:Гітарысты Беларусі